b'\n_START_ARTICLE_\nAlojzij Franko\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji v Gorici 1881 je na Dunaju \xc5\xa1tudiral pravo in tam 1885 doktoriral, nato kot odvetni\xc5\xa1ki pripravnik slu\xc5\xbeboval v Ljubljani in od 1897-1914 imel odvetni\xc5\xa1ko pisarno v Gorici. Med svetovno vojno je \xc5\xbeivel v Ljubljani ter se po koncu vojne vrnil v Gorico._NEWLINE_Politi\xc4\x8dno je deloval v liberalnem taboru, vendar se je 1907 pridru\xc5\xbeil gori\xc5\xa1ki Slogi, ki je zaradi nezadovoljstva s politiko liberalne stranke do kme\xc4\x8dkega vpra\xc5\xa1anja ustanovila Slovensko kme\xc4\x8dko stranko, ki je izdajala glasilo Na\xc5\xa1 glas (1907-1908), ki se je v tretjem letu izhajanja preimenoval v Kme\xc4\x8dki glas (1909-1910). Franko je bil med ustanovitelji stranke in glasila, ki ga je sam tudi vodil in urejal. Leta 1908 je bil izvoljen v gori\xc5\xa1ki de\xc5\xbeelni zbor; se 1909 sprl z vodstvom stranke in odlo\xc5\xbeil mandat. V de\xc5\xbeelnem zboru, kamor je bil ponovno izvoljen 1913, se je pridru\xc5\xbeil slovenskemu (naprednemu) klubu in postal 1913 namestnik de\xc5\xbeelnega glavarja. Po vojni se ni ve\xc4\x8d aktivno udele\xc5\xbeeval v polit\xc4\x8dnem \xc5\xbeivljenju.'